Калтаев Токтосун

Калтаев Токтосун (туулган күнү: 7-сентябрь 1942-жыл, Үч-Коргон айылы, Манас району, Талас облусу) — кыргыз биологу, биология илиминин кандидаты (1983) жана илимий кызматкер. Ардактуу профессор, доцент жана И.Арабаев атындагы Кыргыз мамлекеттик университетинин (КМУ) эмгек сиңирген кызматкери.

 Билими 

 1960-жылы Бака-Ата районундагы №1 орто мектепти аяктаган.
 1968-жылы Кыргыз улуттук университетинин Биология факультетин ийгиликтүү бүткөн.
 1971–1974-жылдары Кыргыз илимдер академиясынын Биология институтунда аспирантурада «энтомология» багыты боюнча окуган.
 1983-жылы Санкт-Петербург кандидаттык илимий даражасын алган.

 Ишмердүүлүгү 

 1974–1986-жылдары Кыргыз илимдер академиясынын Биология институтунда илимий кызматкер болуп эмгектенген.
 1986-жылдан бери И.Арабаев атындагы Кыргыз мамлекеттик университетинде иштейт.

 Илимий-педагогикалык жана окуу методикалык эмгектери 

 Жалпы эмгектери: 78
 Окуу программалары: 5
 Окуу китеби: 1
 Окуу методикалык комплекстер: 2
 Практикалык рекомендация: 1
 Илимий эмгектер: 30
 Илимий методикалык эмгектер: 32
 Популярдык эмгектер: 8

 Сыйлыктар жана наамдар 

 “Эмгек ардагери” медалы (1988)
 “Элге билим берүүнүн отличниги” төш белгиси (1994)
 И.Арабаев атындагы юбилейлик медаль (2005)
 И.Арабаев атындагы КМУнун “Ардактуу профессору” (2011)
 Бүткүл союздук илимий-техникалык жаштар чыгармачылык конкурсунун лауреаты (1974)
 И.Арабаев атындагы КМУнун эмгек сиңирген кызматкери (2014)
 Д.Сорос тарабынан уюштурулган “Биоразнообразия” конкурсунун жеңүүчүсү (1994)
 Кыргыз Республикасынын профсоюздук кыймылынын отличниги (2012)

 Катышкан долбоорлору жана энциклопедиялык эмгектери 

 2004-жылы «Биология» энциклопедиясына катышкан
 1977–1980-жылдары Кыргыз Совет энциклопедиясынын түзүүчү жамаатына катышкан
 2013-жылы Кыргыз Улуттук энциклопедиясына катышкан
 2007-жылы Кыргызстандын Кызыл китебин түзүүдө активдүү эмгектенген.

 Колдонулган адабияттар 
Категория:инсандар